stanford-oval/wikipedia huggingface dataset:
Motown
Historia

Motownin perustaja, detroitilainen Berry Gordy siirtyi musiikkialalle Korean sodan jälkeen. Aluksi hän piti jazzlevykauppaa ja kirjoitti lauluja esimerkiksi Jackie Wilsonille ja Marv Johnsonille. Nauhoitettuaan laulaja Smokey Robinsonin ja tämän Miracles-lauluyhtyeen musiikkia ensin End Records -levy-yhtiölle Gordy perusti Jobete Publishing Company -julkaisuyhtiön ja sen jälkeen Motownin, aluksi nimellä Tamla Records. Motown-nimen yhtiölleen Gordy otti Detroitin lempinimestä ”Motor City”, ‘moottorikaupunki’.
Koska suuret levy-yhtiöt eivät tuolloin juurikaan julkaisseet rhythm and bluesia, Motownin kaltaisilla pienillä ja itsenäisillä levy-yhtiöillä oli lupaavat markkinat nuorison ja suurkaupunkien mustien suosimalle musiikille. Motownin ensimmäinen listaykkönen Billboard Hot 100 -singlelistalla oli The Marvelettesin ”Please Mr. Postman” vuodelta 1961.
Motownin levytysstudio ja päämaja sijaitsivat kaksikerroksisessa talossa osoitteessa 2648 West Grand Boulevard. Gordy keräsi yhtiöönsä lahjakkaita detroitilaisia lauluntekijöitä ja laulajia, ja Motownista tulikin 1960-luvulla yksi Yhdysvaltain populaarimusiikin merkittävimmistä tekijöistä. Yhtiön suosituimpiin uusiin artisteihin 1960-luvulla kuuluivat muun muassa Marvin Gaye, Stevie Wonder, Mary Wells, The Supremes, The Miracles, The Temptations, Martha & the Vandellas ja The Marvelettes. Näistä menestyksekkäin oli The Supremes, joka sai lukuisia singleykkösiä ja hävisi suosiossa vain englantilaisyhtye The Beatlesille.
The Supremesille hittejä kirjoittivat Brian Holland, Lamont Dozier ja Eddie Holland. Motownin muita hittinikkareita ja tuottajia olivat esimerkiksi Smokey Robinson, Sylvia Moy, Norman Whitfield, Mickey Stevenson, Ivy Joe Hunter ja Berry Gordy itse.
Motownin levyillä soitti usein talon oma yhtye The Funk Brothers, jolla on oma osuutensa yhtiön tunnusomaisen soundin ja hienostuneiden sovitusten kehityksessä. Motownin soundissa yhdistyivät rhythm and blues, gospel ja pop tavalla, joka sopi myös nuorelle valkoiselle yleisölle. Motownin musiikki oli miksattu kuulostamaan hyvältä autoradiossa, ja sen takapotku teki siitä hyvää tanssimusiikkia. Koska Gordy oli hyvin tarkka yhtiön julkaiseman musiikin laadusta, ennätyksellisen suuri osa sen singleistä nousi hiteiksi. Yhtiö käytti myös paljon vaivaa lupaavien nuorten laulajien esiintymiskoulutukseen.
Ulkopuolisista Motown Soundia sovelsi menestyksekkäästi The Beatles, jonka ensilevyillä vaikutteet ovat selvästi kuultavissa.
Motownin kulta-aikaa olivat vuodet 1965–1968, jolloin sen julkaisemia kappaleita oli jatkuvasti Yhdysvaltain singlelistan kärkisijoilla. Yhtiön menestys väheni hiukan 1970-luvulla, mutta The Jackson 5, The Commodores, Stevie Wonder, Diana Ross ja Marvin Gaye pitivät sen yhä toistuvasti listojen kärjessä. Yhtiö muutti 1970-luvulla Los Angelesiin ja laajensi toimintaansa elokuviin.
Gordy myi Motownin vuonna 1988 MCA:lle, joka myi sen myöhemmin Polygramille. Motownista tuli vuonna 1998 yritysoston kautta osa Universal Music Groupia.
Aiheesta muualla

Kuvia tai muita tiedostoja aiheesta Motown Wikimedia Commonsissa
Motownin studiot Detroitissa, Michiganissa, Yhdysvalloissa (2007).
Mott

Mott tarkoittaa esimerkiksi seuraavia:
Henkilöitä

John R. Mott (1865–1955), yhdysvaltalainen Young Men’s Christian Association -järjestön perustaja, Nobelin rauhanpalkinnon saaja
Lucretia Mott (1793–1880), yhdysvaltalainen kansalaisoikeustaistelija
Nevill Francis Mott (1905–1996), englantilainen fyysikko, Nobelin fysiikanpalkinnon saaja
Muita merkityksiä

Mott the Hoople, brittiläinen yhtye
Mott, Mott the Hoople -yhtyeen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mott”, voi hakea sivunnimihaulla, laajalla sivunnimihaulla tai tekstihaulla.
Paris Masters

| Rolex Paris Masters |
| --- | --- |

Tiedot
Kiertue:  ATP-turnaus
Sijainti:  Pariisi  Ranska
Kilpailupaikka:  AccorHotels Arena
Kilpailuluokka:  Masters 1000
Kenttätyyppi:  Kova / sisäkentät
Kaavio:  48S / 24Q / 24D
Palkintorahaa:  4 872 105 €
Virallinen sivusto
Paris Masters (viralliselta nimeltään Rolex Paris Masters sponsorin mukaan) on vuosittain loka-marraskuussa järjestettävä miesten tennisturnaus. Turnaus pelataan sisäkentillä Pariisissa, Ranskassa. Turnaus on ollut vuodesta 2000 osa miesten Masters-sarjaa. Ennen vuotta 2000 turnausta kutsuttiin nimellä Paris Open.
Tulokset > Kaksinpeli

| Vuosi | Voittaja | Loppuotteluvastustaja | Tulos |
| --- | --- | --- | --- |
| 1968 |  Milan Holeček  |  Robert Carmichael | 6–4, 10–8, 3–6, 6–3 |
| 1969 |  Tom Okker  |  Butch Buchholz | 8–6, 6–2, 6–1 |
| 1970 |  Arthur Ashe  |  Marty Riessen | 7–6, 6–4, 6–3 |
1971: Ei järjestetty
| 1972 |  Stan Smith  |  Andrés Gimeno | 6–2, 6–2, 7–5 |
| 1973 |  Ilie Năstase  |  Stan Smith | 4–6, 6–1, 3–6, 6–0, 6–2 |
| 1974 |  Brian Gottfried  |  Eddie Dibbs | 6–3, 5–7, 8–6, 6–0 |
| 1975 |  Tom Okker  |  Arthur Ashe | 6–3, 2–6, 6–3, 3–6, 6–4 |
| 1976 |  Eddie Dibbs  |  Jaime Fillol | 5–7, 6–4, 6–4, 7–6 |
| 1977 |  Corrado Barazzutti  |  Brian Gottfried | 7–6, 7–6, 6–7, 3–6, 6–4 |
| 1978 |  Robert Lutz  |  Tom Gullikson | 6–2, 6–2, 7–6 |
| 1979 |  Harold Solomon  |  Corrado Barazzutti | 6–3, 2–6, 6–3, 6–4 |
| 1980 |  Brian Gottfried  |  Adriano Panatta | 4–6, 6–3, 6–1, 7–6 |
| 1981 |  Mark Vines  |  Pascal Portes | 6–2, 6–4, 6–3 |
| 1982 |  Wojciech Fibak  |  Bill Scanlon | 6–2, 6–2, 6–2 |
1983: Ei järjestetty
1984: Ei järjestetty
1985: Ei järjestetty
| 1986 |  Boris Becker  |  Sergio Casal | 6–4, 6–3, 7–6 |
| 1987 |  Tim Mayotte  |  Brad Gilbert | 2–6, 6–3, 7–5, 6–7, 6–3 |
| 1988 |  Amos Mansdorf  |  Brad Gilbert | 6–3, 6–2, 6–3 |
| 1989 |  Boris Becker  |  Stefan Edberg | 6–4, 6–3, 6–3 |
| 1990 |  Stefan Edberg  |  Boris Becker | 3–3, luov. |
| 1991 |  Guy Forget  |  Pete Sampras | 7–6(9), 4–6, 5–7, 6–4, 6–4 |
| 1992 |  Boris Becker  |  Guy Forget | 7–6(3), 6–3, 3–6, 6–3 |
| 1993 |  Goran Ivanišević  |  Andri Medvedjev | 6–4, 6–2, 7–6(2) |
| 1994 |  Andre Agassi  |  Marc Rosset | 6–3, 6–3, 4–6, 7–5 |
| 1995 |  Pete Sampras  |  Boris Becker | 7–6(5), 6–4, 6–4 |
| 1996 |  Thomas Enqvist  |  Jevgeni Kafelnikov | 6–2, 6–4, 7–5 |
| 1997 |  Pete Sampras  |  Jonas Björkman | 6–3, 4–6, 6–3, 6–1 |
| 1998 |  Greg Rusedski  |  Pete Sampras | 6–4, 7–6(4), 6–3 |
| 1999 |  Andre Agassi  |  Marat Safin | 7–6(1), 6–2, 4–6, 6–4 |
| 2000 |  Marat Safin  |  Mark Philippoussis | 3–6, 7–6(7), 6–4, 3–6, 7–6(8) |
| 2001 |  Sébastien Grosjean  |  Jevgeni Kafelnikov | 7–6(3), 6–1, 6–7(5), 6–4 |
| 2002 |  Marat Safin  |  Lleyton Hewitt | 7–6(4), 6–0, 6–4 |
| 2003 |  Tim Henman  |  Andrei Pavel | 6–2, 7–6(6), 7–6(2) |
| 2004 |  Marat Safin  |  Radek Štěpánek | 6–3, 7–6(5), 6–3 |
| 2005 |  Tomáš Berdych  |  Ivan Ljubičić | 6–3, 6–4, 3–6, 4–6, 6–4 |
| 2006 |  Nikolai Davydenko  |  Dominik Hrbatý | 6–1, 6–2, 6–2 |
| 2007 |  David Nalbandian  |  Rafael Nadal | 6–4, 6–0 |
| 2008 |  Jo-Wilfried Tsonga  |  David Nalbandian | 6–3, 4–6, 6–4 |
| 2009 |  Novak Đoković  |  Gaël Monfils | 6–2, 5–7, 7–6(3) |
| 2010 |  Robin Söderling  |  Gaël Monfils | 6–1, 7–6(1) |
| 2011 |  Roger Federer  |  Jo-Wilfried Tsonga | 6–1, 7–6(3) |
| 2012 |  David Ferrer  |  Jerzy Janowicz | 6–4, 6–3 |
| 2013 |  Novak Đoković  |  David Ferrer | 7–5, 7–5 |
| 2014 |  Novak Đoković  |  Milos Raonic | 6–2, 6–3 |
| 2015 |  Novak Đoković  |  Andy Murray | 6–2, 6–4 |
| 2016 |  Andy Murray  |  John Isner | 6–3, 6–7(4), 6–4 |
| 2017 |  Jack Sock  |  Filip Krajinović | 5–7, 6–4, 6–1 |
| 2018 |  Karen Hatšanov  |  Novak Đoković | 7–5, 6–4 |
Aiheesta muualla

Kuvia tai muita tiedostoja aiheesta Paris Masters Wikimedia Commonsissa
Viralliset sivut (englanniksi)
Indian Wells Miami Monte Carlo Madrid Rooma Toronto Cincinnati Shanghai Pariisi
Paris Hiltonin diskografia

Paris Hilton 2007.
Seurapiirineito Paris Hilton julkaisi elokuussa 2006 debyyttialbuminsa, joka kantaa nimeä Paris. Ensimmäinen single "Stars Are Blind" julkaistiin digitaalisesti ladattavaksi 5. kesäkuuta 2006 ja CD-singlenä 11. kesäkuuta. Kappaleelle kuvattiin musiikkivideo Malibussa, Kaliforniassa 24. toukokuuta. "Stars Are Blind" pääsi hetkeksi aikaa Music Televisionin Hot 5 Videos -listalla ykköseksi. Kappale pääsi myös Billboard Hot 100-listalla sijalle 18, joka oli viikon 26 kolmanneksi korkeimmalla sijalla debytoiva uutuus. Toinen singlejulkaisu "Turn it Up" (15. elokuuta) ei saanut samanlaista suosiota kuin edeltäjänsä. Kolmas single "Nothing in This World" julkaistiin digitaalisesti ladattavaksi 12. syyskuuta 2006. Yhdysvalloissa se ilmestyi kauppoihin 31. lokakuuta 2006 ja muualla 6. marraskuuta 2006. Kappale menestyi Euroopassa kohtalaisesti.
30. syyskuuta julkaistussa Repo! The Genetic Opera soundtrackilla Paris laulaa kappaleissa "At The Opera Tonight", "Bravi", "Mark It Up", "Can't Get It Up If The Girl's Breathing" ja "Zydrate Anatomy". Soundtrackille on koottu 13 kappaletta elokuvasta, mutta itse elokuvassa Hilton laulaa useammassakin kappaleessa (mm. "Luigi, Pavi, Amber Harass Mag", "Happiness is Not a Warm Scalpel" ja "Who Ordered Pizza?")
Paris Hilton alkoi valmistella toista albumiaan vuonna 2007, minkä jälkeen hänellä on ollut vaikeuksia löytää levy-yhtiötä, jota kautta levyn julkaisisi. Aikaisemmin vuonna 2008 Warner Bros lopetti yhteistyön Hiltonin omistaman Heiress Recordsin kanssa. Paris kertoi Entertainment Weeklylle, että ei ole varma, millä levy-yhtiöllä levynsä julkaisee ja että yrittää selvittää asiaa. Kesän 2009 alussa MTV julkaisi uutisen ja videon, jossa Paris kertoo tulevasta albumista.
Albumit

| Vuosi | Albumi | Listasijoitus> US | Listasijoitus> UK | Listasijoitus> AUS | Listasijoitus> CAN | Listasijoitus> NZ | Listasijoitus> GER | Listasijoitus> JAP | Listasijoitus> FIN | Listasijoitus>  |
| --- | --- | --- | --- | --- | --- | --- | --- | --- | --- | --- |
| 2006 | Paris  1. studioalbumi  13. elokuuta, 2006 | 6 | 29 | 24 | 4 | 16 | 18 | 8 | 17 |  |
Albumit > Tuleva toinen albumi

Jo kesällä 2007 Hilton kertoi työskentelevänsä uuden albumin kanssa. Vuosien 2008-2009 aikana Parisilta julkaistiin kappaleet My BFF, jota käytetään Hiltonin tv-sarjan Paris Hilton's New BFF tunnusmusiikkina sekä Paris for President , joka oli osa Parisin vitsikästä presidentinvaali-kampanjaa syksyllä 2008. Hetkeksi ilmestyneet web-sivut tarjosivat faneille pakettia jonka mukana tuli mahdollisesti tulevalle albumillekin tulevat kappaleet Paris for President, Jailhouse Baby sekä 40 sekunnin pituiset näytteet kappaleista Crave, Platinum Blonde sekä Girl Tax. Haastatteluissa kesän 2009 Hilton kertoi albumista ja ilmoitti viimeistelevänsä uuden levyn julkaisukuntoon kesän My Dubai BFF -kuvausten jälkeen. Syyskuussa 2009 Hilton kertoo, että albumi julkaistaan muutaman kuukauden päästä ja ensimmäinen single on määrä julkaista joulukuussa. Jo vuonna 2008 Hilton luonnehti uutta albumia "dancehenkiseksi, henkilökohtaisemmaksi ja täysin erilaiseksi, kuin ensilevy Paris". Odotukset ainakin uudesta levystä ovat korkealla; sen on jopa sanottu räjäyttävän musiikkilistat tuleen. Albumin tuottajia ovat mahdollisesti Hiltonin Twitterissa mainittu Rodney Jerkins sekä edelliseltä levyltä tuttu Scott Storch.
Singlet

Stars Are Blind (11. heinäkuuta 2006)
Turn it Up (15. elokuuta 2006)
Nothing in This World (6. marraskuuta 2006)
Screwed (2007) (Aasiassa) (Promo)
Heartbeat (2007) (Japanissa ja Chilessä) (Promo)
Good Time (feat. Lil Wayne) (2013)
Come Alive (2014)
High Off My Love (feat. Birdman) (2015)
I Need You (2018)
B.F.A. (Best Friend's Ass) (Dimitri Vegasin & Like Miken kanssa) (2019)
Lone Wolves (Mattnin kanssa) (2019)
I Blame You (Lodaton kanssa) (2020)
Zest (Better Than Sex) (2021)
Singlet > Muita kappaleita

My BFF (30. syyskuuta 2008 (Yhdysvaltojen radiossa))
Paris for President (27. lokakuuta 2008)
Mérignac (Gironde)

| Mérignac |
| --- | --- |
 Bourranin linna Mérignacissa.
Valtio:  Ranska
Alue:  Akvitania
Departementti:  Gironde
Arrondissementti:  Bordeaux
Hallinto:  
 – Pormestari:  Alain Anziani
Pinta-ala:  
 – Kokonaispinta-ala:  48,17 km²
Väkiluku (2012):  66 660 
 – Väestötiheys:  1 384 as./km²
Postinumero:  33700
 
 merignac.com 
Infobox OKVirheellinen NIMI-arvo: 
Mérignac [meʁiˈɲak] on Ranskan kunta Akvitanian hallintoalueella Gironden departementin Bordeaux’n arrondissementissa. Kunta on Bordeaux’n kaupungin suurin esikaupunki, ja siellä sijaitsee Bordeaux’n lentoasema. Vuoden 2012 väestölaskennan mukaan Mérignac’ssa oli 66 660 asukasta.
Mérignacin asukasluku on kaksinkertaistunut 1960-luvun alusta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Mérignac (Gironde) & en:Mérignac, Gironde
Aiheesta muualla

Kuvia tai muita tiedostoja aiheesta Mérignac (Gironde) Wikimedia Commonsissa
Mérida (osavaltio)

| Mérida Estado Bolivarano de Mérida |
| --- | --- |
 Méridan osavaltion maaseutua
 Lippu:  Vaakuna
 Osavaltion sijainti Venezuelassa
Perustettu:  1864
Hallinto:  
 – hallinnollinen keskus:  Mérida
 – Kuvernööri:  Alexis Ramírez
Pinta-ala:  11 300 km² (15.)
Väkiluku (2011):  828 592 (14.)
 – väestötiheys:  73,3 as./km²
Symbolit:  
 – Osavaltion puu:  Erythrina poeppigiana
Lyhenteet:  
 – ISO 3166:  VE-L
Mérida (esp. Estado Bolivarano de Mérida) on yksi Venezuelan osavaltioista. Osavaltion pääkaupunki on Mérida. Se sijaitsee maan länsiosissa lähellä Kolumbian rajaa.
Osavaltiossa on vuoden 2011 väestönlaskennan mukaan 828 592 asukasta ja sen pinta-ala on 11 300 neliökilometriä.
Aiheesta muualla

Kuvia tai muita tiedostoja aiheesta Méridan osavaltio Wikimedia Commonsissa
Osavaltion internetsivut (espanjaksi)
Venezuelan osavaltiot
Amazonas
Anzoátegui
Apure
Aragua
Barinas
Bolívar
Carabobo
Cojedes
Delta Amacuro
Falcón
Guárico
Lara
Liittovaltiollinen alue
Mérida
Miranda
Monagas
Nueva Esparta
Portuguesa
Pääkaupunkialue
Sucre
Táchira
Trujillo
Yaracuy
Vargas
Zulia
Naoki Urasawa

| Naoki Urasawa> 浦沢直樹 |
| --- | --- |

Henkilötiedot
Syntynyt: 2. tammikuuta 1960 (ikä 64)
Naoki Urasawa (jap. 浦沢直樹, Urasawa Naoki; s. 2. tammikuuta 1960) on japanilainen mangaka. Hän valmistui Meisein yliopistosta pääaineenaan taloustiede. Opiskeluvuosinaan Urasawa oli jo piirtänyt runsaasti mangaa, mutta karsasti ajatusta ryhtyä kaupalliseksi mangataiteilijaksi. Hän oli enemmän viehättynyt Garo- ja COM-lehtien aikanaan uraauurtavasta tyylistä kuin kaupallisesta mangasta. Kokeeksi hän vei muutamia sarjakuviaan Shogakukan-kustantamoon, jonka kustannustoimittaja kehotti häntä ilmoittamaan työnsä kustantamon uusien piirtäjäkykyjen kilpailuun. Urasawa voitti sen.
Urasawan piirrostyyli ja rytmiikka on lähellä eurooppalaista sarjakuvaa. Vaikutteen tähän on antanut Katsuhiro Otomon kynänjälki Akirassa. Urasawa mainitsee kuitenkin tärkeimmäksi oppimestarikseen Osamu Tezukan. Hänen mielestään Tezukaa pitäisi arvioida kirjallisuuden suurnimenä Shakespearen rinnalla.
Harrastuksenaan Urasawa on myös rockmuusikko. Hän julkaisi debyyttisinglensä Tsuki ga Tottemo… vuonna 2008 ja debyyttialbuminsa Half Century Man vuonna 2009.
Teoksia

Yawara! A Fashionable Judo Girl 1986–1993
Pineapple ARMY 1986–1988
Master Keaton 1988–1994
Happy! 1993–1999
Monster 1995–2001
20th Century Boys 1999–2007
Pluto 2003–
21st Century Boys 2007–
Palkinnot

Naoki Urasawa on palkituimpia aktiivisia mangapiirtäjiä. Hänen palkintokokoelmaansa kuuluu mm. seuraavat tunnustukset:
1982 Shogakukanin uusien mangataiteilijoiden palkinto
1990 Shogakukan Manga Award (Yawara!)
1997 Japan Media Arts Festival - Excellence Prize (Monster)
1999 Tezuka Osamu Cultural Prize - Grand Prize (Monster)
2001 Shogakukan Manga Award (Monster)
2001 Kodansha Manga Award (20th Century Boys)
2002 Japan Media Arts Festival - Excellence Prize (20th Century Boys)
2003 Shogakukan Manga Award (20th Century Boys)
2005 Tezuka Osamu Cultural Prize - Grand Prize (Pluto)
Aiheesta muualla

A Book Report on the work of Naoki Urusawa (englanniksi)
Naoki Urasawa Talks about Relationship between Mangaka and Editors (englanniksi)
Nesnan kirkko

| Nesnan kirkko Nesna kirke |
| --- | --- |
 Kirkko vuonna 2013.
Sijainti:  Nesna, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1880
Suunnittelija:  Niels Stockfleth Darre Eckhoff
Materiaali:  puu
Istumapaikkoja:  480
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nesnan kirkko (norj. Nesna kirke) on Nesnan kunnassa Nordlandin läänissä Norjassa sijaitseva puinen ristikirkko vuodelta 1880.
Aiheesta muualla

Kuvia tai muita tiedostoja aiheesta Nesnan kirkko Wikimedia Commonsissa
Neversoft

| Neversoft |
| --- | --- |

Yritysmuoto:  tytäryhtiö
Perustettu:  1994
Lakkautettu:  2014
Kotipaikka:   Woodland Hills, Kalifornia
Toimiala:  videopeliteollisuus
Tuotteet:  videopelit
Emoyhtiö:  Activision
Infobox OKNimi-testi OK: 
Neversoft tai Neversoft Entertainment oli yhdysvaltalainen pelitalo, jonka perustivat Joel Jewett, Mick West ja Chris Ward vuonna 1994. Parina ensimmäisenä vuonna Neversoft ei julkaissut suosittuja pelejä, mutta vuonna 1998 tiimi alkoi tehdä ensimmäistä Tony Hawkia. Ennen Tony Hawk`s Pro Skaterin julkaisua Activision osti Neversoftin osakekannan. Tästä alkoi Neversoftin voittokulku, johon kuuluu Tony Hawk -sarja ja Gun. Vuonna 2014 pelitalo sulatettiin Infinity Wardiin.
Julkaistut pelit

Apocalypse
MDK (PlayStation-versio)
Skeleton Warriors
Spider-Man
Tony Hawk's Pro Skater
Tony Hawk's Pro Skater 2
Tony Hawk's Pro Skater 3
Tony Hawk's Pro Skater 4
Tony Hawk's Underground
Tony Hawk's Underground 2
Tony Hawk's American Wasteland
Gun
Tony Hawk's Project 8
Guitar Hero III: Legends of Rock
Aiheesta muualla

Profiili MobyGamesissä (englanniksi)
Kotisivu (Arkistoitu – Internet Archive)
Motti

Motti (motitus, saarros) tarkoittaa saarrettua vihollisjoukkoa, laajemmin käytettynä saartorengasta, sen sisällä olevia joukkoja ja renkaan vartijoita. Nimitys on kehittynyt Suomessa talvisodan aikana. Termiä alettiin pian käyttää myös kansainvälisesti.
Mekanisoitujen ja raskaasti aseistettujen neuvostoliittolaisten joukkojen saartaminen metsien kautta tuli välttämättömäksi siksi, ettei suomalaisilla ollut riittävästi voimaa neuvostoliittolaisten pakottamiseksi antautumaan tai heidän voittamisekseen heti, vaan vasta sen jälkeen, kun saarrettujen yhteydet oli katkaistu.
Sotilastermin motti alkuperä

Evl A. Suvantola valottaa motti-sanan syntyä. Hän kertoo, ettei sanaa tunnettu vielä ensimmäisten mottien aikana. Esimerkiksi Koposenmäen mottia vallatessa ei termiä käytetty. Silloin kun suomalaiset joukot olivat vasta Lemetin pohjoispuolella eikä Lemetti ollut vielä saarroksissa, rakennettiin kylän pohjoispuolella sijaitsevaan metsään, Syskyjärveltä Lemettiin johtavan heikon ajoneuvotien varteen, puhelinkeskus, jonka peitenimeksi annettiin Motti. Aluksi vain viestimiehet käyttivät nimeä. Pian Motin merkitys laajeni, koska puhelinkeskuksen alueesta tuli tärkeä joukkojen komento- ja huoltopaikka.
Samoihin aikoihin Lemetin ympärille syntyi vähitellen saartorengas. Tänä aikana tapahtui järjestyksessä toinen merkityksen siirtyminen, Motti-sanaa alettiin käyttää nykyisessä merkityksessä, mutta ainoastaan Lemetin saartorenkaasta. Tuota pikaa puskaradio muutti muutkin saartorenkaat moteiksi. Termi levisi Laatokan Karjalan ulkopuolelle ja lopulta myös ulkomaille. Suvantolan käsityksen mukaan puhelinkeskus Motti rakennettiin joulukuun lopulla 1939 ja motti-sanaa alettiin käyttää nykyisessä merkityksessä tammikuun 1940 toisella puoliskolla.
Talvisodassa sanalle tuli uusi merkitys, kun venäläiset valtasivat uhkarohkealla hyökkäyksellä suomalaisten suuren ja keskeneräisenä vielä pääosin tyhjän tukikohdan, jonka peitenimi oli ”motti”. Sanan keksi talvisodanaikainen kapteeni Reino Merimaa. Pian nimitys alkoi tarkoittaa saarrettua vihollisjoukkoa, jota ei raskaan kaluston, esimerkiksi tykkien ja panssarivaunujen, puutteen vuoksi voitu tehokkaasti tuhota. Toisena syynä oli halu säästää omia joukkoja taistelutappioilta, joita suoraviivainen, saarrettujen vihollisjoukkojen kimppuun käyminen olisi aiheuttanut. Motitetut taistelijat pyrittiin ensin väsyttämään, nälkiinnyttämään ja näin pakottamaan heidät antautumaan. Mottitaktiikalla oli suuri merkitys Suomen menestykseen sodassa.
Motittaminen

Motitus tapahtui siten, että metsän suojissa liikkuneet suomalaisjoukot pilkkoivat vihollisen marssirivistöt tai taisteluryhmät pieniksi ryhmiksi, jotka sitten voitiin saartaa ja tuhota pienin, nopeasti liikkuvin hiihtojoukoin tai jättää kypsymään eli odotettiin motin ammusten ja elintarvikkeiden loppumista, jolloin motti oli kypsä eliminoitavaksi. Pienen vihollisjoukon motitus ja motin purku kävi nopeasti. Suuria motteja puna-armeija huolsi ilmateitse ja jotkut motit kestivät sodan loppuun asti. Suomalaiset eivät voineet tälle mitään, koska käytettävissä ei ollut käytännössä lainkaan ilmatorjuntakalustoa tai ilmavoimaa.
Suomalaisten kyky hallita motteja talvisodassa perustui muun muassa
maastoon ja tiestön vähäisyyteen
puna-armeijan passiivisuuteen
puna-armeijan kyvyttömyyteen liikkua talvisessa metsässä
suomalaisten radiotiedustelun kykyyn murtaa radiosanomat motista ja mottiin. Niiden perusteella ulosmurtautumiskohdat ja -ajat saatiin usein tietoon etukäteen ja vähät joukot keskitettiin ulosmurtautumisyrityksiä vastaan.
Mottien tuhoamista varten suomalaiset kehittivät talvisodan jälkeen muun muassa 300 millimetrin järeää kranaatinheitintä sekä 180 mm raketinheitintä. Niitä oli tosin ehdotettu jo ennen talvisotaa, mutta puolustusmäärärahojen niukkuus esti projektit. Aseet saatiin vain prototyyppiasteelle. Kehitystyöhön panostaminen väheni pian, koska jatkosodan alussa eteneminen oli nopeaa ja ylimielisesti Neuvostoliiton antautumista pidettiin varmana. Saksan kärsittyä takaiskuja unohtuneet aseprojektit saivat uutta huomiota, mutta niiden kehitys oli jo myöhäistä.
Sotahistorian mottitilanteita

Suurimpia motteja sotahistoriassa on muun muassa Stalingradin taistelussa ollut saksalaisten mottitilanne. Mottitilanne kesti
19. marraskuuta 1942 – 31. tammikuuta 1943 asti. Motissa oli jopa 250 000 piiritettyä akselivaltojen
sotilasta. Motista antautui tammikuun lopulla 1943 puna-armeijalle lopulta noin 90 000 miestä. Suomen sodissa parhaiten muistetaan kenties Raatteentien taistelu, jossa suomalaiset motittivat Neuvostoliiton 44. divisioonan. Motissa oli arvion mukaan jopa 13 000 puna-armeijan sotilasta. Motin lauettua suomalaiset saivat noin 1 100 antautunutta neuvostosotilasta.
Kaatuneita neuvostosotilaita ja kalustoa Raatteentien motissa.
Paris Kills

| Paris Kills The 69 Eyes |
| --- | --- | --- |

Studioalbumin tiedot
 Julkaistu: 2002
 Tuottaja(t): Johnny Lee Michaels
 Tyylilaji: goottirock, alternative rock
 Kesto: 42.00
 Levy-yhtiö: Poko Records
Listasijoitukset
 Suomen virallinen lista: 1.
The 69 Eyesin muut julkaisut
| Blessed Be 2000 | Paris Kills 2002 | Framed in Blood – The Very Blessed of the 69 Eyes 2003 |
Paris Kills on The 69 Eyes -yhtyeen vuonna 2002 julkaistu kuudes studioalbumi.
Albumi nousi Suomen virallisen listan sijalle 1.
Kappaleet

Kaikki sanoitukset Jyrki 69
Kaikki sovitukset The 69 Eyes ja Johnny Lee Michaels
Crashing High – 3.54 (säv. Archzie, Bazie, Timo-Timo)
Dance d'Amour – 3.56 (säv. Bazie)
Betty Blue – 3.37 (säv. Bazie)
Grey – 4.16 (säv. Archzie, Bazie, Timo-Timo)
Radical – 3.52 (säv. Bazie)
Don't Turn Your Back on Fear – 3.45
Stigmata – 4.23 (säv. Archzie, Bazie, Timo-Timo)
Forever More – 4.10 (säv. Bazie, Timo-Timo)
Still Waters Run Deep – 4.10 (säv. Bazie, Timo-Timo)
Dawn's Highway – 6.08 (säv. Bazie)
Bonuskappaleet
You're Lost Little Girl – 4.42 (säv./san. Robby Krieger) (The Doors-cover)
Crashing High – 3.55 (Remix)
Stigmata – 6.14 (Gothic Mix)
Kokoonpano

Archzie – basso, taustalaulu
Bazie – kitara, taustalaulu
Jussi 69 – rummut
Jyrki 69 – laulu
Timo-Timo – kitara
Vierailevat muusikot
Johnny Lee Michaels
Kimmo Härmä
Amanda Löfman (AmAndA)
Elena Mady
Ville Valo
Mamba